De Viktor Schobinger hät na en huuffe voor; d liischte vo de büecher, won  er na wett schriibe, isch lang. Drunder sind ussert epaar krimi en huuffe chùùrzgschichte, familiegschichtlechi wèrch, s äint und s ander über di züritüütsch schpraach; aber au na über epaar lumpereie tänkt er naa. Sis läben isch sicher z chùùrz zum na ales chönen inebringe. Uf jede fall isch er verplaanet bis i s jaar 2024; nachane cha me wiiterluege.